ჰანს-რუდოლფ მერცი

ჰანს-რუდოლფ მერცი (დ. 10 ნოემბერი, 1942 ) — შვეიცარიელი პოლიტიკოსი, შვეიცარიის პრეზიდენტი 2009 წელს. ფედერალური საბჭოს წევრი 2004 წლიდან 2010 წლამდე თავისუფალ-დემოკრატიულ პარტიაში (2009 წლიდან ლიბერალები).

დაბადებული ხერისაუში, შვეიცარიაში, მრეწველთა ოჯახში, მერცმა დაამთავრა სანქტ-გალენის უნივერსიტეტი ეკონომიკის დოქტორანტურის ხარისხით 1971 წელს. დამთავრების შემდეგ მერცი მუშაობდა სხვადასხვა ბანკებში, ასევე კონსულტანტად განვითარებად ქვეყნებში, პოლიტიკაში შესვლამდე.

შვეიცარიის მთავრობაში მოღვაწეობის განმავლობაში ჰანსი ძირითადად უკავშირდებოდა შვეიცარიის საბანკო საიდუმლოებას და საგადასახადო დავას აშშ-სთან (UBS საქმე), ასევე ლიბია-შვეიცარიის ურთიერთობებს, მას შემდეგ რაც კრიზისი გამოიწვია მუამარ კადაფის ვაჟის, ჰანიბალ კადაფის დაკავებამ.

ადრეული ცხოვრება და განათლება

მერცი დაიბადა 10 ნოემბერს, 1942 წელს ხერისაუში, შვეიცარიაში, სამ დედმამიშვილს შორის უფროსი, ადოლფ მერცის (1916–1996), ტექსტილის მწარმოებლის, და ჰედვიგ მერცის (1912–1996) ოჯახში. მას ჰყავდა ორი და-ძმა; ადრიან მერცი (1945) და დორის მერცი (1948).

მერცების ოჯახი თავდაპირველად ბაინვილ ამ ზეესთან, ჰალვილის ტბასთან ცხოვრობდა. 1866 წელს, ჰანსის დიდი ბაბუა, ჰაინრიხ მერცი (1831–1872), საცხოვრებლად გადავიდა აღმოსავლეთ შვეიცარიაში, სადაც ოჯახი აქტიურად მუშაობდა ტექსტილის ინდუსტრიაში 1970 წლამდე.Peter Granwehr - Spuren der Familie Merz in der Ostschweiz (in German) თავის ახალგაზრდობაში მერცი იყო სკაუტი და ესწრებოდა შვეიცარიის ეროვნულ ჯამბორის 2008 წლის ივლისში.

საბაზისო განათლების მიღების შემდეგ, მატურით, კანტონსშულე ტროგენში (KST), მერცმა შეისწავლა ეკონომიკა სანქტ-გალენის უნივერსიტეტში, დაამთავრა დოქტორანტურის ხარისხით.

პოლიტიკური კარიერა

1969 წლიდან 1974 წლამდე, მერცი თავისუფალ-დემოკრატიული პარტიის (FDP/PRD) მდივანს წარმოადგენდა სანქტ-გალენში. 1974 წლიდან 1977 წლამდე მერცი მუშაობდა როგორც ვიცე-პრეზიდენტი UBS-ის ვოლფსბერგის სასწავლო ცენტრში, ერმატინგენში. მას შემდეგ მერცი მუშაობდა როგორც მენეჯმენტის კონსულტანტი. 1997 წელს მერცი აირჩიეს შვეიცარიის სახელმწიფო საბჭოში აპენცელ აუსერროდენის კანტონიდან. მერცი თავმჯდომარეობდა საფინანსო კომიტეტს და წარმოადგენდა საგარეო პოლიტიკის კომიტეტის წევრს.

შვეიცარიის ფედერალური საბჭო

მერცი აირჩიეს შვეიცარიის ფედერალურ საბჭოში 2003 წლის 10 დეკემბერს და დაიკავა თანამდებობა 2004 წლის 1 იანვარს. იმ დროს მერცი წარმოადგენდა Helvetia-Patria სადაზღვევო კომპანიისა და Anova Holding-ის დირექტორთა საბჭოს წევრს და მაქს შმიდჰაინის ფონდის საბჭოს წევრს.

მინი|მარცხნივ|შვეიცარიის ფედერალური საბჭო 2009 წელს

2008 წლის 20 სექტემბერს, აღმოსავლეთ შვეიცარიაში ყოფნისას, მერცი გადაუდებლად გადაიყვანეს საავადმყოფოში, გულის შეტევის გამო. მერცი მალევე გადაიყვანეს ბერნის უნივერსიტეტის საავადმყოფოში, სადაც ჩაუტარდა მრავალჯერადი შუნტირების ოპერაცია. მერცი ასევე მოათავსეს ხელოვნურ კომაში. ამან გამოიწვია კაბინეტის რეორგანიზაცია, რასაც ემატებოდა პრეზიდენტ პასკალ კუშეპენის არყოფნა გაეროს გენერალურ ასამბლეაზე ნიუ-იორკში. 2008 წლის 10 დეკემბერს, როგორც ფედერალური საბჭოს წევრი, რომელიც ყველაზე დიდი ხნის განმავლობაში არ ყოფილა პრეზიდენტი, მერცი აირჩიეს კონფედერაციის პრეზიდენტად 2009 წლისთვის. ფედერალურ ასამბლეაზე, 66 წლის მერცმა მოიპოვა 185 ხმა 209 მოქმედი ხმიდან. მერციმ ჩაანაცვლა თავისუფალ-დემოკრატიული პარტიის კოლეგა პასკალ კუშეპენი. კონფედერაციის ვიცე-პრეზიდენტად კი, აირჩიეს დორის ლოიტჰარდი.

2010 წლის 20 სექტემბერს, მერცის ვიდეოჩანაწერი, რომელიც პასუხობდა კითხვას ხორცის იმპორტის შესახებ ფედერალურ ასამბლეაზე,  გახდა ვირუსული ვიდეო, მიიპყრო საერთაშორისო ყურადღება. მერციმ საუბრისას გაიცინა, მოგვიანებით განაცხადა, რომ მერცს სასაცილოდ მიაჩნდა საბაჟო თანამშრომლების მიერ შედგენილი პასუხის ბიუროკრატიული ენა. მერცი ცდილობდა მიეწოდებინა ინფორმაცია, ემუქრებოდა თუ არა ხორცის იმპორტი Bündnerfleisch-ის გაყიდვებს შვეიცარიაში.

პირადი ცხოვრება

1968 წელს, მერცმა ცოლად შეირთო როზვიტა კატარინა შიულერი (1941–2016), ვილჰელმ შიულერის, მხატვრის, და ანა შიულერის ასული. მერციმ და შიულერმა ერთმანეთი გაიცნეს, რადგან შიულერი მუშაობდა მერცის მშობლების კომპანიაში შემოქმედებით განყოფილებაში.https://hls-dhs-dss.ch/de/articles/044859/2022-10-10/  მერცის მეუღლე იტანჯებოდა ალცჰაიმერის დაავადებით.  მერცსა და შიულერს ჰყავდათ სამი ვაჟი;

მარკუს მერცი (1969), დაქორწინებული დანიელა შტურცენეგერზე, შვილები არ ჰყავს.
ურს მერცი (1971), დაქორწინებული ზლატიცაზე, ჰყავს ერთი ვაჟი.
ფელიქს მერცი (1976), არასოდეს ყოფილა დაქორწინებული და შვილები არ ჰყავს.

მერცი ცხოვრობს ხერისაუში, შვეიცარიაში, კლასიკური მუსიკისა და ოპერის მოყვარულია.

ნამუშევრები

მერცი, ჰანს-რუდოლფი: Finanz- und Verwaltungsvermögen in öffentlich-rechtlicher und wirtschaftlicher Betrachtungsweise, unter besonderer Berücksichtigung der Staatsrechnungen der Kantone., St. Gallen 1971
მერცი, ჰანს-რუდოლფი: Die aussergewöhnliche Führungspersönlichkeit: Essay über Elativität und elative Persönlichkeit., Grüsch 1987. 
მერცი, ჰანს-რუდოლფი: Der Landammann und weitere Erzählungen aus dem Appenzellerland, Herisau 1992. 

სქოლიო

კატეგორია:დაბადებული 10 ნოემბერი
კატეგორია:დაბადებული 1942
კატეგორია:შვეიცარიელები
კატეგორია:შვეიცარიელი პოლიტიკოსები
კატეგორია:შვეიცარიის პრეზიდენტები
კატეგორია:ცოცხალი ადამიანები